Aftökur í Kína - Ath.Myndir ekki fyrir viðkvæma

Mér er fyrirmunað að skilja hvers vegna vestrænar þjóðir, Ísland þar á meðal, kjósa að meðtaka Kína nánast athugasemdalaust inn í samfélag siðmenntaðra þjóða á meðan fjölda-aftökur fólks sem lítið sem ekkert hefur sér til saka unnið, viðgangast þar.

Hafi sú ákvörðun að verðlauna Kína með því að fá þá til að halda ólympíuleikanna í ár, átt að stuðla að opinni umræðu og jafnvel einhverjum tilslökunum í mannréttindamálum þeirra, sjást þess engin merki enn sem komið er.

Árið 2006 voru 1010 manns teknir af lífi í Kína og 2790 manns var dæmt til dauða. Sum manréttindasamtök segja þá tölu vera umtalsvert hærri eða allt að 8000 manns.

Fjöldaaftökurnar fara fram með þeim hætti að hópnum er ekið afsíðis, að opinni fjöldagröf, böðlarnir segja fólkinu að opna muninn svo skotið fari örugglega í gegn þegar hleypt er af í hnakkagrófina. Þeir sem neita að opna muninn er gefin "dauðasprauta".

Fólkið hefur sumt verið dæmt fyrir afbrot sem mundu á vesturlöndum varða sektum eða fáeinna daga fangelsun, eins og að höggva niður tré eða stela farsímum.

Engin efast lengur um að Kína er að verða voldugasta ríki heimsins frá efnahagslegu sjónarmiði. Athugaðu hvernig heimili þitt mundi líta út ef þú tækir í burtu allt það sem búið er til í Kína.

Kína eykur umsvif sín í Afríku og suður Ameríku með hverju degi sem líður og heldur verndarhendi yfir mannréttindabrotum þeirra landa sem þeir eiga viðskipti við.

Getuleysi Vesturlanda til að hafa áhrif á stjórnvöld þeirra landa sem verstu mannréttindabrotin fremja virðist algjört. Enda eru þau vel flest búin að selja Peking sálu sína fyrir ódýrar afurðir og aðgang að mörkuðum þeirra. - Er eins um okkur?

Hvers vegna styðjum við Íslendingar Kína með þátttöku í þessu sjónarspili sem ólympíuleikarnir eru þeim? Allt stefnir í að ólympíuleikarnir verði stjórnvöldum í Kína ekki minni áróðursherferð en þeir voru Hitler árið 1936.

Fyrri ummæli:
Ef þú værir Kínverji Svanur, værirðu þegar dauðadæmdur fyrir þennan pistil.

Svo framarlega sem það þjónar hagsmunum okkar sem og annarra þjóða að eiga gjöful samskipti/viðskipti við Kína, verður það gert. Það er fátt einfaldara að líta framhjá mannréttindabrotum þegar fjármagn er annars vegar.

||

Veskið skiptir meira máli en náungin. Alltof margir hugsa svona.

Flest ríki hugsa fyrst um sína þegna þess vegna finnst þeim mannrétindi í Kína skipta minna máli en að fá vörur frá Kína ódýrt.

||

þú ættir kannski að bera spurninguna beint undir Bjössa, sem er hér bara á næstu síðu

||

systir vinkonu minnar er á ferðalagi í Kína, í þessum töluðu orðum. vinkona mín hefur verið að blogga um málefni Tíbets. hún (systirin) bað hana að senda sér EKKERT um Tíbet, þar sem Kínverjarnir eru með fjölda manns í að mónitora netsamskipti. hún var meira að segja í vafa með hvort henni væri óhætt að lesa blogg systur sinnar meðan hún væri í Kína.

||

Til að bæta gráu ofan á svart þá fær fjölskylda þess sem tekinn var af lífi reikning fyrir byssukúlunni svo að ríkið þurfi nú ekki að tapa of miklu á þessu. Hámark ósvífninnar.

||

Ég Þakka bara fyrir ad vera ættadur nordan ú landi. Mjög Þörf umræda...

||

Verst er þó að fólkið sjálft er alið upp í þessu öllu saman... Það var kínverskur skiptinemi með mér í tímum í lögfræðinni hér á Akureyri og það var blátt áfram átakanlegt að hlusta á hana, flytja sína stjórnskipunarkenningu (constitutional theory). Hvernig hún bar lof á Sosialinn og hve miklu betra væri að &#39;vitrir&#39; menn hefðu vit fyrir fólkinu o.s.frv. Við vorum öll sem lömuð á eftir og máttum ekki mæla. Hún trúir svo innilega á allt heila klabbið.

||

Það að við og aðrar þjóðir horfum framhjá þessu er vegna hagsmunatengsla... það má alveg líkja þessu við trúrbrögð þar sem fólk horfir framhjá hryllingsverkum gudda vegna mögulegra verðlauna... same thing :)
Sorry ég tengi svo mikið í trú.. en ef þú spáir í þessu þá er samnefnari fyrir hendi ;)

||

Það er ekki hægt að rökræða við margt fólk sem heldur að það sé með það eina rétta í höndunum t.d kristna, múslima og marga aðra hópa.

||

"Kínverjar hafa lengi stært sig af að stjórnkerfi þeirra og lög séu algjörlega secular og eimuð af öllum trúarlegum kenningum um siðferði. Þar er á ferð blanda af kommúnisma og kapítalisma sem bæði eru secular kerfi. Þeir gera einfaldlega það sem hagkvæmast er til að stjórna 1.3 milljarði manna.

Vesturlönd eru aftur á móti mikið mótuð af hugmyndum trúarbragða, reyndar að svo miklu leiti að flestar þessara trúarlegu hugmynda um helgi mannlífsins og þessháttar eru orðnar secular, þ.e. hluti af lögum og siðferðilegum viðmiðum þjóðanna."

Ég var að kommenta á þessa athugasemd þína áðan.

Ólymypíulekarnir eru pólitískt tæki eins og margt annað í dag.

||

Ekki gott að vera réttdræpur í 2 löndum Kína og Iran en sem betur fer er auðvelt fyrir þig að forðast þau. Iran útaf því að þú ert Bahái og í kína ef stjórnvöld sjá þessa færslu.

Ummæli:
Já það er gott að búa á Íslandi, var að lesa magnaða bók sem er til á Íslensku og heitir himnamaðurinn, sjá slóð;

http://crossroad.to/Excerpts/books/faith_under_fire/heavenly-man.htm

Verkefni: Samúð
Merking: Engin samúð